20.000 gæster har sikret sig billet til årets Grøn Koncert i Aalborg. I løbet af søndagen spiller store danske kunstnere op til dans, hvor blandt andet Medina, Andreas Odbjerg og Aqua er på plakaten. Den første koncert, som var med Saveus, begyndte klokken 13:00, og næsten på slaget begyndte regndråberne at pible ned fra himmelen. Det fik de mange gæster til at hive regnjakker og regnslag op ad taskerne. Det er Muskelsvindsfonden og Tuborg, som i fællesskab arrangerer Grøn Koncert. I disse uger er koncerterne otte forskellige steder i landet, og overskuddet går til Muskelsvindfondens arbejde.

Opsummering:
Grøn Koncert løber af stablen søndag, hvor der er totalt udsolgt.